ચીને કર્યો ચમત્કાર, તૈયાર કર્યું આવું અનોખું સિટી - china building world first forest city it is said that it will fight to crub pollution | I am Gujarat
china building world first forest city it is said that it will fight to crub pollution
ચીને કર્યો ચમત્કાર, તૈયાર કર્યું આવું અનોખું સિટી
Mitesh Purohit | I am Gujarat | Updated: 30 Jun 2017, 01:29:08 PM
વિશ્વમાં વધતા પ્રદૂષણના સ્તરથી એન્ટાર્કટિકા વિનાશ ભણી
પેરિસ ક્લાઇમેટ ટ્રીટીમાંથી અમેરિકાના હટી જવાના કારણે બધાને એવું લાગતું હતું કે વૈશ્વિક તાપમાનને 2 ડિગ્રી જેટલું ઓછું કરવાનું સ્વપ્ન ક્યારેય પૂરૂ કરવું શક્ય નહીં બને. બીજીબાજુ એન્ટાર્કટિકા ખાતે મોટી બરફની તીરાડ પડવાના સમાચારથી વિશ્વ અનેક મુશ્કેલીની સરહદે ઉભું હોય તેવું લાગી રહ્યું છે.
અમેરિકાએ પણ પોતાની જવાબદારીથી કર્યા હાથ ઉંચા
ત્યારે પર્યાવરણને લગતા ચોતરફી નિરાશાવાદી સમાચાર વચ્ચે કેટલાક આશાવાદી અહેવાલો પણ સાંપડી રહ્યા છે. હાલ તો પ્રદૂષણ સામે બાથ ભિડવા માટે દૂર દૂર ક્ષિતિજ પર જે સારા સમચાર દેખાઈ રહ્યા છે તે ચીન તરફથી છે.
ત્યારે ચીનમાં બની રહ્યું છે વિશ્વનું પહેલું ફોરેસ્ટ સિટી
તસવીર સૌજન્યઃ STEFANO BOERIપાછલા કેટલાક સમયથી ચીન ગ્રીન વે લિવિંગમાં વિશ્વની આગેવાની કરી રહ્યું છે. તાજેતરમાં જ ચીને વિશ્વનું સૌથી મોટું તરતું સોલાર ફાર્મ તૈયાર કર્યું છે. જે બિનપરંપરાગત ઉર્જા પેદા કરશે. આ જ રસ્તે આગળ વધતા વાતાવરણમાંથી ટોક્સિક ગેસને ઓછા કરવા માટે ચીન વિશ્વનું સૌથી મોટું ફોરેસ્ટ સિટી બનાવવા જઈ રહ્યું છે.
પ્રદૂષણનો ખાત્મો કરવામાં મદદરૂપ બનશે આ ફોરેસ્ટ સિટી
ચીનના ગુઆન ઝી પ્રાંતમાં આવેલ લુઝોઉ ખાતે હાલ આ ફોરેસ્ટ સિટીનું નિર્માણ થઈ રહ્યું છે. આ સિટીની ડિઝાઇન આર્કિટેક્ટ સ્ટેફનો બોરીએ કરી છે. આ એજ આર્કિટેક્ટ છે જેણે બે ગગનચૂંબી ફોરેસ્ટ ઇમારતની ડિઝાઇન તૈયાર કરી હતી.
હજારો ટન કાર્બન ડાયોક્સાઇડ શોષી બદલામાં આપશે ઓક્સિજન
સૌજન્યઃ Stefano Boeriએક વખત આ શહેર પૂર્ણરૂપે તૈયાર થઈ ગયા બાદ તેમાં 30,000 જેટલા લોકો વસવાટ કરી શકશે. જ્યારે તેમાં ઉડાવામાં આવેલ પ્લાન્ટ્સ અને ટ્રીના કારણે દરવર્ષે આ ફોરેસ્ટ સિટી 10,000 ટન જેટલો કાર્બન ડાયોક્સાઇડ અને 57 ટન જેટલા અન્ય ટોક્સિક વાયુઓનું શોષણ કરશે. જ્યારે દરવર્ષે વાતાવરણમાં લગભગ 900 ટન જેટલો ઓક્સિજન છૂટો મુકશે.
શહેરનો ખૂણે ખૂણો પ્લાન્ટ અને ટ્રીથી આચ્છાદીત
સૌજન્યઃ Stefano Boeriઆ કાલ્પનિક લાગતા આંકડા આ શહેર એટલા માટે મેળવી શકવા માટે સક્ષમ છે કે આર્કિટેક્ટે તેના દરેક ખૂણા અને ફ્લોર પર પ્લાન્ટ અને ટ્રી ઉગાડવાનો પ્લાન તૈયાર કર્યો છે. શહેરમાં 1000થી વધુ પ્રજાતીના લાખો પ્લાન્ટ અને 40000 કરતા વધુ વિશાળ વૃક્ષ વાવવામાં આવનાર છે.
પોતાની ઉર્જા પણ મેળવશે બિનપરંપરાગત સ્ત્રોતમાંથી
સૂત્રોનું માનીએ તો આ નવું ફોરેસ્ટ શહેર મૂળભૂત લુઝોઉ શહેર સાથે ફાસ્ટટ્રેક રેલ અને ઇલેક્ટ્રિક કાર સાથે જોડાશે. આ ફોરેસ્ટ સિટીમાં 2 હોસ્પિટલ અને આધુનિક સ્કૂલ કોલેજ પણ સ્થાપવામાં આવશે. તેજમ સિટી પોતાને જોઈતી ઉર્જા પણ જીઓથર્મલ પાવરપ્લાન્ટ અને સોલાર પાવર પ્લાન્ટ દ્વારા મેળવશે.
35 વર્ષ સુધી એક જેવું કામ કરતા રહ્યા આ 5 ફ્રેન્ડ્સ આર્ટિકલ શો
ફોરેસ્ટ સિટી પ્રદૂષણ ચીન કાર્બન ઇમિશન એન્ટાર્કટિકા forest city China Carbon emission Antarctica Air Pollution